*Projekts*

LATVIJAS REPUBLIKAS MINISTRU KABINETS

2020. gada\_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_.§)

Grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs”

Izdoti saskaņā ar

Izglītības likuma 14. panta 3. punktu un 59. panta

otro daļu, Vispārējās izglītības likuma 4. panta 3.3 punktu un

Starptautisko skolu likuma 14. panta ceturto daļu

Izdarīt Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs” (Latvijas Vēstnesis, 2020, 165. nr.) šādus grozījumus:

1. Izteikt norādi, uz kāda likuma pamata noteikumi ir izdoti, šādā redakcijā:

“Izdoti saskaņā ar Izglītības likuma 14. panta 3. punktu un 59. panta otro daļu, Vispārējās izglītības likuma 4. panta 3.3 punktu un Starptautisko skolu likuma 14. panta ceturto daļu”.

2. Izteikt 1. punktu šādā redakcijā:

“1. Noteikumi nosaka:

1.1. kārtību, kādā valsts finansē darba samaksu pedagogiem, kuri privātajās izglītības iestādēs (turpmāk – izglītības iestāde) īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, akreditētas pamatizglītības un vispārējās vidējās izglītības programmas;

1.2. kārtību un kritērijus, pēc kādiem aprēķina un valsts finansē darba samaksu pedagogiem, kuri īsteno latviešu valodu, Latvijas vēsturi un kultūru, Latvijas dabu un ģeogrāfiju (turpmāk – mācību priekšmets “Latvijas mācība”).”

3. Papildināt II nodaļas nosaukumu aiz vārda “kārtība” ar vārdiem “un kritēriji”.

4. Aizstāt 2. punktā skaitli un vārdu “1. punktā” ar skaitli un vārdu “1.1. apakšpunktā”.

5. Papildināt noteikumus ar 2.1 punktu šādā redakcijā:

“2.1 Izglītības un zinātnes ministrija aprēķina dotācijas apmēru mācību priekšmeta “Latvijas mācība” īstenošanā iesaistīto pedagogu darba samaksai un valsts sociālās apdrošināšanas obligātajām iemaksām, ņemot vērā šādus kritērijus:

2.11. šo noteikumu 4.1 punktā minēto informāciju par izglītojamo skaitu, izglītojamo skaita attiecībai pret mācību priekšmeta “Latvijas mācība” īstenošanai paredzēto mācību stundu skaitu nedēļā – trīs mācību stundas – piemērojot proporciju 10:1;

2.12. pedagoga zemāko mēneša darba algas likmi, kas noteikta atbilstoši normatīvajam aktam par pedagogu darba samaksas noteikšanas kārtību, darba samaksas apmēru un pedagogu darba slodzes lielumu;

2.13. pedagoga darba slodzes lielumu, kas noteikts atbilstoši normatīvajam aktam par pedagogu darba samaksas noteikšanas kārtību, darba samaksas apmēru un pedagogu darba slodzes lielumu.

6. Izteikt 4. punktu šādā redakcijā:

“4. Dotāciju pedagogu, kuri īsteno šo noteikumu 1.1. apakšpunktā minētās izglītības programmas, darba samaksai un valsts sociālās apdrošināšanas obligātajām iemaksām izglītības iestāde saņem, ja tā Valsts izglītības informācijas sistēmā līdz kārtējā gada 5. septembrim ir ievadījusi un apstiprinājusi informāciju par izglītojamo skaitu minētajās izglītības programmās kārtējā gada 1. septembrī (pa klasēm (grupām) un izglītības programmām), kuriem saskaņā ar Izglītības likuma 3. pantu ir tiesības uz izglītību.

7. Papildināt noteikumus ar 4.1 punktu šādā redakcijā:

“4.1 Dotāciju pedagogu darba samaksai un valsts sociālās apdrošināšanas obligātajām iemaksām starptautiskā skola attiecībā uz mācību priekšmeta “Latvijas mācība” īstenošanu saņem, ja tā Valsts izglītības informācijas sistēmā kārtējā gada 1. septembrī ir ievadījusi un apstiprinājusi informāciju par pirmsskolas izglītības vecuma izglītojamo skaitu un pārējo izglītojamo skaitu starptautiskajās izglītības programmās.”

8. Izteikt 6. un 7. punktu šādā redakcijā:

“6. Izglītības un zinātnes ministrija vai attiecīgā nozares ministrija aprēķina un sadala papildu finansējumu attiecīgajam gadam apstiprinātā finansējuma ietvaros (izņemot finansējumu bērnu no piecu gadu vecuma izglītošanā nodarbināto pirmsskolas izglītības pedagogu darba samaksai, kuri īsteno šo noteikumu 1.1. apakšpunktā minēto pirmsskolas izglītības programmu bērniem no piecu gadu vecuma līdz pamatizglītības ieguves uzsākšanai, un finansējumu pirmsskolas izglītības vecuma bērnu izglītošanā mācību priekšmetā “Latvijas mācība” nodarbināto pirmsskolas izglītības pedagogu darba samaksai) ne mazāk kā 14,5 procentu apmērā no mācību stundu plāna īstenošanai aprēķinātās dotācijas samaksai par pedagogu papildu pienākumiem, pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, kā arī pedagoga mēneša darba algas likmes palielināšanai. Šajā punktā minētais par pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, attiecas uz šo noteikumu 1.1. apakšpunktā minēto akreditēto pamatizglītības un vispārējās vidējās izglītības programmu īstenošanā iesaistītajiem pedagogiem.”

7. Izglītības un zinātnes ministrija vai attiecīgā nozares ministrija aprēķina un sadala papildu finansējumu attiecīgajam gadam apstiprinātā finansējuma ietvaros bērnu no piecu gadu vecuma izglītošanā nodarbināto pirmsskolas izglītības pedagogu, kuri īsteno šo noteikumu 1.1. apakšpunktā minēto pirmsskolas izglītības programmu bērniem no piecu gadu vecuma līdz pamatizglītības ieguves uzsākšanai, un pirmsskolas izglītības vecuma bērnu izglītošanā nodarbināto pirmsskolas izglītības pedagogu, kuri īsteno mācību priekšmetu “Latvijas mācība”, līdz trim procentiem no mācību stundu plāna īstenošanai aprēķinātās dotācijas samaksai par pedagogu papildu pienākumiem, pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, kā arī pedagoga mēneša darba algas likmes palielināšanai. Šajā punktā minētais par pedagogu profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi no 2017. gada 10. augusta, attiecas uz šo noteikumu 1.1. apakšpunktā minētās pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai īstenošanā iesaistītajiem pedagogiem.”

9. Aizstāt 9. punktā skaitli un vārdu “4. punktā” ar skaitļiem un vārdiem “4. un 4.1 punktā”.

10. Papildināt noteikumus ar 19.3.3.1, 19.3.3.2 un 19.3.3.3 apakšpunktu šādā redakcijā:

“19.3.3.1 nav izsniegta atļauja starptautiskas izglītības programmas un mācību priekšmeta “Latvijas mācība” īstenošanai uz starptautiskas izglītības programmas akreditācijas laiku;

19.3.3.2 ir apturēta starptautiskās skolas īstenotā starptautiskā izglītības programma;

19.3.3.3 ir apturēta starptautiskās skolas darbība;”.

11. Papildināt noteikumus ar 22.1 punktu šādā redakcijā:

“22.1 Šos noteikumus attiecībā uz kārtību un kritērijiem, pēc kādiem aprēķina un valsts finansē darba samaksu pedagogiem, kuri īsteno mācību priekšmetu “Latvijas mācība”, piemēro ar 2021. gada 1. septembri.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāra

pienākumu izpildītājs J. Volberts